Ġo fija hemm reġiment suldati mwerwra resqin lejn il-fruntiera ta' l-egħdewwa, iħabbtu bla programm fuq tnabar goffi u jsabbtu ż-żraben tqal ma' l-art li tafhom. Ġo fija hemm bejta żnażan xjuħ mitlufa f'dillierju li ma waqaf qatt iduru għalxejn fi ċrieki tondi fuq ward niexef. La jċedi kull suldat u jmut bħas-soltu, u kull żunżana taqa' fl-art storduta, min jaf għadx nibqa' nisma' d-diwi tagħhom